Общинска избирателна комисия Завет

РЕШЕНИЕ
№ 6-МИ
Завет , 10.09.2019

ОТНОСНО: Определяне на броя на мандатите за общински съветници при произвеждане на изборите за общински съветници и за кметове на 27 октомври 2019 г. за община Завет .

Броят на мандатите за общински съветници се определя в зависимост от броя на населението на общината към 16 юли 2019 г. (датата на обнародване на указа на Президента на Републиката за насрочване на изборите за общински съветници и за кметове). Населението на общината се определя въз основа на регистрите за населението, водени от общинските администрации в съответната община, и включва всички граждани, които имат постоянен адрес на територията й. Броят на населението се установява със справка от съответното териториално звено на ГД „ГРАО" в МРРБ, в конкретния случай 14 327 души. Броят на мандатите се определя съгласно чл. 19 от Закона за местното самоуправление и местната администрация.

Предвид изложеното и на основание чл.87, ал.1, т.1 от Изборния кодекс и Решение №944-МИ/03.09.2019 г. на ЦИК, ОИК – Завет

**РЕШИ:**

ОПРЕДЕЛЯ броя на мандатите за общински съветници при произвеждане на изборите за общински съветници и за кметове на 27 октомври 2019 г. за многомандатен изборен район **1711** на **17/седемнадесет / съветници.**

Решението да се обяви на таблото на ОИК – Завет и да се публикува в интернет страницата на комисията.

Информация относно броя на съветниците в общински съвет Завет да се изпрати на Централната избирателна комисия.

Копие от Решение да се изпрати на Кмета на община Завет .

Решението подлежи на оспорване в тридневен срок от обявяването му по реда на чл.88 от ИК.

Председател: Филиян Чолаков

Секретар: Хюлия Юмер